Diari Oficial de la Generalitat Valenciana


Sumari del DOGV 6857, del 07-09-2012 (2012/8249)

RESOLUCIÓ de 30 de juliol de 2012, de la Conselleria d'Educació, Formació i Ocupació, per la qual s'autoritza el centre de Formació Professional Europa, codi de centre 51124586, d'Elx, per a impartir cicles formatius en la modalitat de semipresencial o a distància.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6857

Data del DOGV
:   07-09-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/8249


Data del document
:   30-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 30 de juliol de 2012, de la Conselleria d'Educació, Formació i Ocupació, per la qual s'autoritza el centre de Formació Professional Europa, codi de centre 91219536, d'Elx, per a impartir cicles formatius en la modalitat de semipresencial o a distància. [2012/8249]  
1. L'expedient ha sigut iniciat a instància del representant de la titularitat del centre, que sol·licita autorització davant de la Direcció General de Centres Docents per a impartir els següents cicles formatius en la modalitat de semipresencial o a distància:   
Comerç, cicle formatiu de grau mitjà de la Família Professional de Comerç i Màrqueting.  
2. La Direcció General de Formació i Qualificació Professional va emetre, amb un informe previ favorable de la Inspecció d'Educació, una proposta favorable a l'autorització del dit cicle, en data 16 de juliol de 2012, amb els següents condicionants:  
2.1. El centre ha de disposar dels següents requeriments tècnics:  
  
a) El centre ha de disposar d'una aula virtual constituïda sobre plataforma Moodle en una versió estable, com a mínim 1.9.X.  
Per a això, haurà de disposar d'un servidor (intern o extern al centre) que continga la plataforma Moodle, de tal forma que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls de tot el curs acadèmic.  
b) Amb l'objecte que el professorat puga realitzar correctament les seues tasques com a docents e-Learning, el centre haurà de comptar amb:  
- Equips informàtics dotats amb els elements de maquinari i aplicacions de programari (eXe Learning, Wink, cmaptools, etc.)  
- Connexió a Internet com a mínim de 4Mb, amb la finalitat de possibilitar la col·locació fluida dels materials didàctics en l'aula virtual.  
  
c) Línia telefònica dedicada exclusivament a les hores assignades a tutories individualitzades.  
d) A causa de les característiques de les tutories col·lectives que permetran reforçar i practicar els continguts exposats en l'aula virtual, el centre haurà de comptar amb aules equipades amb els elements necessaris per a complir amb les necessitats docents planificades per als distints mòduls dels cicles que s'impartisquen (aula equipada amb ordinador projector, aula informàtica, tallers específics, etc.).  
2.2. Ja que este cicle formatiu no apareix entre els relacionats en la Resolució de 15 de setembre de 2010, per la qual s'establix el límit màxim de presencialitat exigible per a l'alumnat matriculat en determinats mòduls de títols de Formació Professional en semipresencial o a distància a la Comunitat Valenciana (DOCV de 7 d'octubre de 2010), caldrà ajustar-se a allò que es dispose en successives resolucions que a este efecte siguen publicades en el Diari Oficial de la Comunitat Valenciana.  
2.3. De conformitat amb l'article 11.B) de l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV del 17 de juny de 2009), els materials didàctics hauran d'estar adaptats a esta modalitat d'ensenyança i, en este sentit, comptaran amb les següents característiques per a cada mòdul dels que integren el cicle formatiu: guia de l'alumne amb la programació didàctica i la temporalització del mòdul corresponent; hauran de facilitar la tutorització en línia d'estos, a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.; disposaran d'una versió imprimible i igualment comptaran amb exercicis pràctics que es puguen realitzar i corregir via en línia, així com amb activitats d'autoavaluació adaptades al contingut del mòdul. L'autorització haurà d'inscriure's en el Registre de Centres Docents de la Comunitat Valenciana.  
  
3. Basant-se en tot això, la Direcció General de Centres Docents, en data 30 de juliol de 2012, va elevar a la consellera d'Educació, Formació i Ocupació la corresponent proposta de resolució.  
4. El centre complix amb el requisit d'estar autoritzat i impartir el cicle formatiu en la modalitat presencial per al qual sol·licita autorització en la modalitat semipresencial o a distància. El centre tindrà un límit màxim de 45 places escolars per cicle formatiu.  
Vistes la Llei Orgànica 8/1985, de 3 de juliol (BOE núm. 159 de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); l'Orde de 4 de juliol de 2008 (DOCV núm. 5818, de 31.07.2008) de la Conselleria d'Educació per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana; i l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV de 17 juny 2009, núm. 6037).  
Vista la proposta del director general d'Ordenació i Centres Docents de data 30 de juliol de 2012, de conformitat amb esta i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
  
Primer  
Autoritzar el centre de Formació Professional que a continuació s'indica, atenent les característiques, ensenyances, i d'acord amb els condicionants ja especificats, per a impartir el cicle que s'especifica en la modalitat de semipresencial o a distància.  
Denominació específica del centre: Europa.  
Titular: Centre de Formació Professional Europa, SL.  
Domicili: c/ Trinquet núm. 5.  
Localitat: 03391 Elx.  
Província: Alacant.  
Codi: 92134819.  
Cicles formatius que s'autoritzen, d'acord amb els requeriments tècnics ja especificats.  
Família professional de Comerç i Màrqueting  
- Comerç.  
  
Segon  
La present disposició tindrà efectes des de la data en què es dicta. No obstant això, els seus efectes acadèmics s'entenen referits a l'inici del pròxim curs escolar.  
  
Tercer  
La present autorització donarà lloc a les inscripcions establides en l'Orde de 4 de maig de 2009, de la Conselleria d'Educació en el Registre de Centres Docents de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució que esgota la via administrativa es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant de la consellera d'Educació, Formació i Ocupació en el termini d'un mes a comptar de l'endemà de la seua notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Comunitat Valenciana.  
  
València, 30 de juliol de 2012.- La consellera: María José Catalá Verdet.